b'\n_START_ARTICLE_\nChace Crawford\n_START_SECTION_\nZgodnje \xc5\xbeivljenje\n_START_PARAGRAPH_\nChristopher Chace Crawford se je rodil 18. julija 1985 v Lubbocku, Teksas, Zdru\xc5\xbeene dr\xc5\xbeave Amerike, vzgojen pa je bil v Planu. Njegov o\xc4\x8de, Chris, je dermatolog, njegova mama, Dana, pa u\xc4\x8diteljica. Ima tudi mlaj\xc5\xa1o sestro, Candice Crawford, ki je leta 2008 dobila naslov Miss Missouri ZDA 2008. Trenutno \xc5\xbee \xc5\xa1tiri leta \xc5\xbeivi v Bloomingtonu, Minnesota. Po kon\xc4\x8dani srednji \xc5\xa1oli se je preselil v Malibu, da je na \xc5\xa1oli Pepperdine University lahko nadaljeval \xc5\xa1tudij.\n_START_SECTION_\nKariera\n_START_PARAGRAPH_\nChace Crawford je svojo igralsko kariero za\xc4\x8del leta 2006 v televizijskem filmu Long Lost Son, \xc5\xa1e istega leta malo pozneje pa se pojavi v filmu The Covenant._NEWLINE_Leta 2007 za\xc4\x8dne snemati serijo Opravljivka, ki jo snema \xc5\xa1e danes._NEWLINE_Leta 2008 se pojavi v filmih Loaded in The Haunting of Molly Hartley, seriji Family Guy (s to glasovno vlogo je prenehal letos)._NEWLINE_Letos se je pojavil v videospotu Leone Lewis, kjer je uprizoril Leoninega fanta. Videospot je iz\xc5\xa1el letos januarja, posnet pa je bil za pesem\xc2\xa0\xc2\xbbI Will Be\xc2\xab._NEWLINE_Trenutno snema filma Twelve in Footloose, oba pa prideta na velika filmska platna naslednjega leta (2010)._NEWLINE_Leta 2009 mu je revija People dodelila naslov\xc2\xa0\xc2\xbbHottest Bachelor\xc2\xab.'